Verh’ovna radassa säilytettävä kopio Ukrainan perustuslaista
Perustuslain 20-vuotisjuhlavuoden kunniaksi lyöty juhlaraha
**Ukrainan perustuslaki** (ukr. конституція України, *konstitutsija Ukrajiny*) on Ukrainan tasavallan korkein laki.

Historia
--------

Ensimmäinen perustuslain kaltainen dokumentti nykyisen Ukrainan alueella otettiin käyttöön 16. huhtikuuta 1710. Sen allekirjoittivat hetmanni Pylyp Orlyk ja tämän alaisuudessa palvelevat Zaporižžjan kasakat. Siinä määriteltiin mm. ortodoksisuus alueen viralliseksi uskonnoksi, mutta kasakat olivat kuitenkin itsenäisiä Moskovan patriarkaatista. Tästä dokumentista käytetään joko nimeä Benderin perustuslaki tai Pylyp Orlykin perustuslaki.

Ukrainan nykyinen perustuslaki hyväksyttiin verh’ovna radassa 28. kesäkuuta 1996. Parlamentin 450 edustajista 315 äänesti perustuslain hyväksymisen puolesta ja se astui voimaan samana päivänä.

Perustuslain päivää vietetään Ukrainassa 28. kesäkuuta. Päivän viettäminen perustuu perustuslain 161. artiklaan.

Nykyisen perustuslain sisältö
-----------------------------

Perustuslaissa on 15 kappaletta:

1. Yleiset periaatteet
2. Ihmis- ja kansalaisoikeudet sekä vapaudet ja vevollisuudet
3. Vaalit ja kansanäänestykset
4. Verh’ovna rada
5. Ukrainan presidentti
6. Hallituksen ministerit ja muut toimeenpanevan vallan käyttäjät
7. Syyttäjänvirasto
8. Oikeuslaitos
9. Valtion rajat
10. Krimin autonominen tasavalta
11. Paikallishallinto
12. Perustuslaillinen tuomioistuin
13. Perustuslain muutoksien tekeminen
14. Loppusäädökset
15. Siirtymäsäädökset

Muutoksia
---------

Perustuslakiin on sen historian aikana käytännössä kaksi muutosta, joista ensimmäinen on tosin säädetty, kumottu ja säädetty sitten uudelleen.

### Imperatiivimandaatti

Imperatiivimandaatti (ukr. iмперативний мандат, *imperatyvny mandat*) tarkoittaa sitä, että verh’ovna radan edustajien tulee kuulua siihen parlamentaariseen ryhmään, jota hän on valituksi tullessaan edustanut tai tämä menettää mandaattinsa. Aloite tästä tehtiin joulukuussa 2004.

Perustuslaillinen tuomioistuin kumosi imperatiivimandaatin lokakuussa 2010, koska katsoi sen olevan perustuslain vastainen.

Helmikuussa 2014 parlamentti teki aloitteen imperatiivimandaatin palauttamisesta ja se meni läpi saatuaan 386 edustajan tuen. Samassa yhteydessä osaa presidentin vallasta siirrettiin hallitukselle ja parlamentille.

### Vuoden 2019 lisäys

Helmikuussa 2019 parlamentti hyväksyi perustuslain muutoksen, jonka nojalla Ukrainan strategisiksi tavoitteiksi asetettiin sekä EU:n että Naton jäsenyys.

Aiheesta muualla
----------------

* Ukrainan perustuslaki presidentin kanslian kotisivuilla (ukrainaksi)

Lähteet
-------

1. ↑  CONSTITUTION OF UKRAINE *Council of Europe*.  2024. Viitattu 16.3.2024. (englanniksi)
2. ↑  Bendery, Constitution of *Encyclopedia of Ukraine*.  2024. Viitattu 16.3.2024. (englanniksi)
3. ↑  The Constitution of Pylyp Orlyk *Ukrainian Research Institute at Harvard University*.  3.9.2021. Viitattu 16.3.2024. (englanniksi)
4. ↑  June 28 - Constitution Day of Ukraine *Embassy of Ukraine to the Republic of Cyprus*.  27.6.2015. Viitattu 16.3.2024. (englanniksi)
5. 1 2  В Україні відзначають День Конституції: що необхідно знати про основний закон держави, або коротка історія правотворення *Суспільне*.  27.6.2023. Viitattu 16.3.2024. (ukrainaksi)
6. ↑  The Constitution of Ukraine: the history and significance of the main law of the country *visitukraine.today*. Viitattu 16.3.2024. (englanniksi)
7. ↑  Конституція України *Офіс Президента України*.  1996. Viitattu 16.3.2024. (ukrainaksi)
8. ↑  Besters-Dilger, Juliane: *Ukraine on Its Way to Europe: Interim Results of the Orange Revolution*, s. 38. Peter Lang, 2009. ISBN 978-3-631-58889-5. Teoksen verkkoversio (viitattu 16.3.2024). (englanniksi)
9. ↑  Update: Return to 1996 Constitution strengthens president, raises legal questions - Oct. 01, 2010 *Kyiv Post*.  1.10.2010. Viitattu 16.3.2024.
10. ↑  Ukrainian parliament reinstates 2004 Constitution *Interfax-Ukraine*. Viitattu 16.3.2024. (englanniksi)
11. ↑  Ukraine's parliament backs changes to Constitution confirming Ukraine's path toward EU, NATO *unian.info*.  7.2.2019. Viitattu 16.3.2024. (englanniksi)